en en en es en en en en en en en en en en en az en en en en en fr en en en en en en en ml nl ml ml ml ml ml ml en en ml nl ml nl ml en ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml it ml it ml it ml it ml it es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
വിദ്യാഭ്യാസ ലക്ഷ്യത്തില്‍ ഇന്ത്യ 50 വര്‍ഷം പിന്നിലെന്ന് യുനെസ്‌കോ
യുഎന്‍: ഇപ്പോഴത്തെ പ്രവണതയനുസരിച് വിദ്യാഭ്യാസ രംഗത്തെ ആഗോള ലക്ഷ്യങ്ങള്‍ കൈവരിക്കുന്നതില്‍ ഇന്ത്യ 50 വര്‍ഷങ്ങള്‍ പിന്നിലാകുമെന്നു യുഎന്‍ വിദ്യാഭ്യാസ, ശാസ്ത്രീയ, സാംസ്‌കാരിക സംഘടന (യുനെസ്‌കോ) ചൂണ്ടിക്കാട്ടുന്നു. 2030ലേക്കുള്ള സുസ്ഥിര വികസന ലക്ഷ്യങ്ങള്‍ കൈവരിക്കണമെങ്കില്‍ വിദ്യാഭ്യാസ മേഖലയില്‍ ഇന്ത്യ മൗലികമായ മാറ്റങ്ങള്‍ വരുത്തണമെന്നും യുനെസ്‌കോയുടെ പുതിയ ഗ്ലോബല്‍  എഡ്യൂക്കേഷന്‍  മോണിറ്ററിങ് റിപ്പോര്‍ട്ടില്‍ പറയുന്നു.
ഇപ്പോഴത്തെ പ്രവണതയനുസരിച് ദക്ഷിണേഷ്യയില്‍ സാര്‍വത്രിക പ്രാഥമിക വിദ്യാഭ്യാസമെന്ന  ലക്ഷ്യം കൈവരിക്കാന്‍ 2051വരെ സമയമെടുക്കും. ലോവര്‍ സെക്കണ്ടറിയുടെ കാര്യത്തില്‍ ഇത് 2062വരെയും അപ്പര്‍ സെക്കണ്ടറിയുടെ കാര്യത്തില്‍ 2087വരെയും നീണ്ടുപോകും. ഇന്ത്യ സാര്‍വത്രിക പ്രാഥമിക വിദ്യാഭ്യാസം 2050ലും സാര്‍വത്രിക ലോവര്‍ സെക്കണ്ടറി വിദ്യാഭ്യാസം 2060ലും സാര്‍വത്രിക അപ്പര്‍ സെക്കണ്ടറി വിദ്യാഭ്യാസം 2085ലും കൈവരിക്കും.
സുസ്ഥിര വികസന ലക്ഷ്യങ്ങള്‍ നേടുന്നതിനുള്ള സമയ പരിധി 2030ല്‍ അവസാനിക്കുമെന്നിരിക്കെ ഇന്ത്യ അവ കൈവരിക്കുന്നതില്‍ അര നൂറ്റാണ്ടിലേറെ പിന്നോക്കം പോകുമെന്ന് റിപ്പോര്‍ട്ട് ചൂണ്ടിക്കാട്ടുന്നു. വിദ്യാഭ്യാസ രംഗത്ത് വലിയ ശ്രദ്ധപതിപ്പിക്കുകയും മാനവരാശിയും നമ്മുടെ ഗ്രഹവും ഇന്ന് നേരിടുന്നതായ വെല്ലുവിളികള്‍ കൈകാര്യം ചെയ്യുന്നതിന് ഉതകുംവിധം വലിയ പരിവര്‍ത്തനത്തിന് അതിനെ വിധേയമാക്കുകയും വേണം.പരിസ്ഥിതി പ്രശ്‌നങ്ങള്‍ക്ക് ഊന്നല്‍ നല്‍കിക്കൊണ്ടുള്ളതാകണം വിദ്യാഭ്യാസമെന്നും റിപ്പോര്‍ട്ട് ആവശ്യപ്പെടുന്നു.
'ഭൂരിപക്ഷം രാജ്യങ്ങളിലും കാലാവസ്ഥ വ്യതിയാനം സംബന്ധിച്ച അവബോധത്തിന്റെ നല്ലൊരു സൂചികയായി വിദ്യാഭ്യാസം മാറിയിട്ടുള്ളപ്പോള്‍ പകുതിയോളം രാജ്യങ്ങള്‍ അവയുടെ പാഠ്യപദ്ധതിയില്‍ കാലാവസ്ഥ വ്യതിയാനത്തെക്കുറിച്ചു വ്യക്തമായി ഒന്നുംതന്നെ പറയുന്നില്ല. ഇന്ത്യ ഇതിനൊരു അപവാദമാണ്.ഇപ്പോള്‍ 300 മില്യനോളം സ്‌കൂള്‍ വിദ്യാര്‍ത്ഥികള്‍ക്ക് എന്തെങ്കിലും രൂപത്തില്‍ പരിസ്ഥിതി വിദ്യാഭ്യാസം ലഭിക്കുന്നുണ്ട്', റിപ്പോര്‍ട്ട് പറയുന്നു.
ഔപചാരികമായ സ്‌കൂള്‍ വിദ്യാഭ്യാസം പൂര്‍ത്തിയാക്കിയ ദരിദ്ര രാജ്യങ്ങളിലെ പ്രായപൂര്‍ത്തിയായ ആള്‍ക്കാരില്‍ 6% പേര്‍ മാത്രമാണ് പിന്നീട് എന്തെങ്കിലും സാക്ഷരതാ പരിപാടികളില്‍ പങ്കെടുത്തിട്ടുള്ളത്. ഇന്ത്യയില്‍ ഇത് 5% മാണ്.
കുടുംബങ്ങളില്‍ നിന്നും നേരിട്ട് വിവരങ്ങള്‍ ശേഖരിച്ചുകൊണ്ട് വിദ്യാഭ്യാസ രംഗത്തെ അസമത്വങ്ങള്‍ ഗൗരവമായി എടുക്കാന്‍ ഗവണ്മെന്റുകളെ യുനെസ്‌കോ ആഹ്വാനം ചെയ്തു.വിദ്യാഭ്യാസ മന്ത്രിമാരും വിദ്യാഭ്യാസ പ്രവര്‍ത്തകരും മറ്റുമേഖലകളുമായി യോജിച്ചുപ്രവര്‍ത്തിക്കണമെന്നും പുതിയ ആഗോള വികസന അജണ്ട ആഹ്വാനം ചെയ്യുന്നു.ഇങ്ങനെ ചെയ്താല്‍ പലനേട്ടങ്ങളും കൈവരിക്കാന്‍ കഴിയുമെന്ന് അത് ചൂണ്ടിക്കാട്ടുന്നു.ആരോഗ്യ സംരക്ഷണ പ്രവര്‍ത്തനങ്ങള്‍ സ്‌കൂളുകളിലൂടെ നടത്തുന്നതിനും കാര്‍ഷിക വിളകള്‍ 12% വര്‍ദ്ധിപ്പിക്കുന്നതിനും ജനസംഖ്യ വളര്‍ച്ചാനിരക്ക് കുറക്കുന്നതിനും അത് സഹായകമാകും.
comments powered by Disqus. comments powered by Disqus
വിദ്യാഭ്യാസ ലക്ഷ്യത്തില്‍ ഇന്ത്യ 50 വര്‍ഷം പിന്നിലെന്ന് യുനെസ്‌കോ
ഇഗ്നോ അഡ്മിഷന്‍ തീയതി നീട്ടി
വിഎച്ച്എസ്ഇ ഏകജാലകം ജൂണ്‍ ഒന്ന് വരെ
മിലിട്ടറി കോളേജ് പ്രവേശന പരീക്ഷ
എയര്‍ ഇന്ത്യ ചാര്‍ട്ടേഴ്‌സില്‍ നിരവധി ഒഴിവുകള്‍
സ്‌പോര്‍ട്‌സ് കൗണ്‍സില്‍ അപേക്ഷ ക്ഷണിച്ചു
ഐഎച്ച്ആര്‍ഡിയില്‍ ഡിസിഎ കോഴ്‌സിലേക്ക് അപേക്ഷ അപേക്ഷ ക്ഷണിച്ചു
ഇന്ത്യയിലും ക്യാമ്പസ് ലക്ഷ്യവുമായി ഗൂഗിള്‍
പ്ലസ് വണ്‍ സീറ്റുകള്‍ കുട്ടികളില്ലാതെ ഒഴിഞ്ഞു കിടക്കുന്നു
ആധുനിക സര്‍വ്വെ പരിശീലന കോഴ്‌സ്
കക്കൂസ് ഉപയോഗിക്കാത്തവരില്‍ പുരുഷന്മാര്‍ കൂടുതല്‍
പരീക്ഷയ്ക്കുള്ള അപേക്ഷാ തീയതി നീട്ടി
കുഞ്ഞുമമ്മിയുടെ കണ്ണുതുറക്കല്‍ ദുരൂഹത മാറി
കേരളത്തില്‍ കണക്കിലും ഭാഷയിലും സമര്‍ഥര്‍ പെണ്‍കുട്ടികള്‍
ആദ്യ സ്മാര്‍ട്ട് ഫോണിന് 20-ാം പിറന്നാള്‍
മാമത്തുകള്‍ മണ്‍മറഞ്ഞത് കാലാവസ്ഥാവ്യതിയാനം കാരണം
കൊതുകുകള്‍ക്ക് മുന്നില്‍ അദൃശ്യനാകാന്‍ കൈറ്റ് പാച്ച്
ഏറ്റവും വലിയ അഗ്നിപര്‍വതം പെസഫിക്കില്‍
വായ കൊണ്ട് കേള്‍ക്കുന്ന കുഞ്ഞന്‍ തവള
All rights Reserved 2016 © Kerala Malar